શુક્રવારે સવારે ૭.૫૫ વાગ્યાની આસપાસ આ બનાવ બન્યો હતો. રૂટ-નંબર ૨૪૫નો ૩૯ વર્ષનો ડ્રાઇવર સુમિત વાઘ બ્રેક સમયે ઠાકરે નગર બસ-સ્ટેશન નજીક આવેલા આંબાના ઝાડ નીચે આરામ કરી રહ્યો હતો ત્યારે અચાનક ઝાડની ડાળ તૂટી પડતાં તે ગંભીર રીતે ઈજા પામ્યો હતો. સુમિત વાઘને સારવાર માટે સ્થાનિક સરસ્વતી નર્સિંગ હોમમાં લઈ જવામાં આવ્યો હતો, પરંતુ દાખલ કરતાં પહેલાં તે મૃત્યુ પામ્યો હોવાનું ડૉક્ટરે જણાવ્યું હતું.